Små (gjerne 1,5 millimeter), blanke, rødlige kortvinger. Kroppen er pæreformet. Hodet er rundet, med små, runde fasettøyne og groper i pannen. Antennene er middels kraftige. De ytterste leddene danner en kølle. Pronotum er forholdsvis lite, med rundede sider, bredest omtrent i midten, med runde, dype groper. Dekkvingene dekker omtrent halve bakkroppen, er blanke og rundede. Bakkroppsleddene er ganske korte, det aller meste av den synlige delen av bakkroppen er dekket av ett ryggledd. Beina er nokså lange, leggene litt krumme.